U-I-161/97
Natisni
Opravilna št.:
U-I-161/97
Datum odločitve:
13. 4. 2000
Objavljeno:
OdlUS IX, 94
ECLI:
ECLI:SI:USRS:2000:U.I.161.97
Akt:
Odlok o komunalnih taksah v občini Gornja Radgona (Uradne objave Občine Gornja Radgona, št. 2/96), tarifne številke 3, 6 in 7
Izrek:
Postopek za preizkus pobude za začetek postopka za oceno ustavnosti in zakonitosti tarifnih številk 3, 6 in 7 tarife komunalnih taks Odloka o komunalnih taksah v Občini Gornja Radgona se ustavi.
Evidenčni stavek:
Ustavno sodišče je postopek ustavilo, ker je pobudnik umaknil pobudo.
Geslo:
Ustavno sodišče, umik pobude in ustavitev postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Pomurski sejem, d.d., Gornja Radgona
Datum vloge:
9. 6. 1997
Vrsta odločitve:
sklep
Vrsta rešitve:
ustavitev
Dokument:
US20068
Dokument v PDF obliki:
U-I-161-97.pdf
120 KB
Prenesite datoteko
U-I-161/97
13. 4. 2000
S K L E P
Ustavno sodišče je v postopku za preizkus pobude Pomurskega sejma, d.d., Gornja Radgona, na seji dne 13. aprila 2000
s k l e n i l o :
Postopek za preizkus pobude za začetek postopka za oceno ustavnosti in zakonitosti tarifnih številk 3, 6 in 7 tarife komunalnih taks Odloka o komunalnih taksah v Občini Gornja Radgona (Uradne objave Občine Gornja Radgona, št. 2/96) se ustavi.
O b r a z l o ž i t e v
1. Pobudnik izpodbija tarifne številke 3, 6 in 7 tarife komunalnih taks Odloka o komunalnih taksah v Občini Gornja Radgona (v nadaljevanju: tarifa), češ da so v nasprotju s 74. členom Ustave o svobodni gospodarski pobudi. Izpodbijane tarife se nanašajo na dejavnost, ki jo opravljajo prireditelji sejmov, oziroma na dejavnosti, ki se opravljajo med trajanjem sejemske prireditve. Navedena tarifa naj bi bila nesorazmerno visoka, s čimer naj bi bil pobudnik postavljen v podrejen položaj v primerjavi z drugimi gospodarskimi subjekti.
2. Med postopkom za preizkus pobude je odlok, s katerim so bile določene izpodbijane tarife, prenehal veljati, in sicer na podlagi 18. člena Odloka o komunalnih taksah v Občini Gornja Radgona (Uradni list RS, št. 55/99). Izpodbijana tarifa se od 24. 7. 1999 ne uporablja več.
3. Ustavno sodišče v skladu z 21. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) presoja skladnost predpisov in drugih splošnih aktov, ki še veljajo. Izjemoma lahko Ustavno sodišče po 47. členu ZUstS ugotavlja skladnost z Ustavo in zakonom tudi glede predpisov, ki so prenehali veljati med postopkom pred Ustavnim sodiščem, če niso bile odpravljene posledice neustavnosti in nezakonitosti.
Glede na navedeno je Ustavno sodišče pobudnika pozvalo, naj sporoči, ali še vztraja pri pobudi in izkaže izpolnjenost pogojev iz 47. člena ZUstS.
4. Pobudnik je z vlogo z dne 28. 2. 2000 Ustavno sodišče obvestil, da glede na prenehanje veljavnosti izpodbijanega odloka umika pobudo, zato je Ustavno sodišče postopek ustavilo.
5. Ustavno sodišče je ta sklep sprejelo na podlagi 6. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam- Lukić. Sklep je sprejelo soglasno.
P r e d s e d n i k
Franc Testen